Maroela Media Afrikaanse Top-20: 6 Junie 2017Elvis Blue (Skermskoot uit die video) VITO (Vito Heyn), ŉ kletsrymer van Okiep in Namakwaland, maak vandeesweek sy toetrede op nommer 20. Sy nuutste musiekvideo is ook binnekort te sien te danke aan Bouwer Bosch en kykNET wat dit moontlik gemaak het. Sy produksie Amper Famous het by vanjaar se KKNK sy debuut gemaak, onder leiding van David Kramer. Len Muller maak ook dié week sy toetrede op die Top-20 met ŉ splinternuwe enkelsnit, “Sing vir sente”. Dit is op sy langverwagte album wat binnekort op die rakke gaan wees. Op die gesogte nommer een-posisie maak Liezel Pieters plek vir Elvis Blue met “Die Brug”, wat ook die titel van sy nuwe album is.